stanford-oval/wikipedia huggingface dataset:
Moottoritorpedovene Hyöky
Palvelus

Hyöky sijoitettiin sisaraluksineen moottoritorpedoveneosaston 2. laivueeseen, joka siirtyi 19. toukokuuta emälaivansa Döbelnin johdolla Teikariin. Laivue siirrettiin heinäkuuksi Helsinkiin, jossa se oli koulutettavana. Lentokonemoottorien laatu oli huono ja niiden käyttö harjoituksissa oli kiellettyä, mikä heikensi koulutuksen tehoa. Kahdenkymmenen tunnin käytön jälkeen moottorien teho oli pahasti laskenut. Laivue palasi elokuun alussa Virolahdelle uuteen tukikohtaan.
Aluksen käyttö moottoritorpedoveneenä lopetettiin ja siitä tehtiin nopea miinanlaskija ja savunkehittäjä. Aluksesta poistettiin torpedoputket ja niihin rakennettiin miinakiskot, joilla kyettiin kuljettamaan kaksi miinaa sekä 2-4 raivausestettä. Alus osallistui uudessa roolissaan Lavansaareen johtavien huoltoväylien miinoittamiseen syksyllä 1943. Ensimmäisen matkansa se teki 14.-15. syyskuuta Seiskarin koilliskulman Salpa 2 miinoitetta rakennettaessa yhdessä sisaralustensa Hyrskyn ja Hurjan kanssa. Samoin se osallistui Lavansaaren luoteiskulman Salpa 3:n 24.-25. syyskuuta, lounaiskulman Salpa 4:n 15.-16. lokakuuta ja Diamant matalan Salpa 1:n täydentämiseen 2.-3. joulukuuta sekä 3.-4. joulukuuta miinojen laskuihin.
Alus siirrettiin 9. joulukuuta laivueen mukana Helsinkiin talviteloille jäätilanteen estäessä toiminnan. Kesän taistelutoimet aloitettiin siirtymällä toiminta-alueelle Klamilaan 13. toukokuuta 1944.
Alus muutettiin 1949 moottoritykkiveneeksi, minkä jälkeen se palveli aina 1960-luvun alkuun. Vuonna 1963 käytöstä poistettu Hyöky myytiin ilman tähtimoottoreitaan liikemies Aku Lappalaiselle, joka luopui 1970-luvun jälkeen veneestään eikä sen historiasta ole tuon jälkeen merkintöjä.
Aluksen päälliköt

kapteeniluutnantti I. Lehtonen 1943
sotilasmestari L. Tuohiniemi 1943
kersantti M. Eriksson 1943
kapteeniluutnantti E. Mäkelä 1944
Märkäviira

Märkäviira on enimmäkseen polyesterilangoista ja jossain määrin polyamidilangoista kudottu verkkomainen kangas, jolle paperikoneessa, kartonkikoneessa tai selluloosankuivainkoneessa sen perälaatikosta ruiskutetaan paperimassaa paperiradan muodostumista ja paperin kuivaamista varten. Märkäviiran ohuiden reikien läpi valuu veden lisäksi myös osa paperiksi tarkoitetuista paperikuiduista perälaatikkoon takaisin uudelleen muun massan mukana märkäviiralle ruiskutettavaksi. Märkäviiran kykyä pidättää kartonki-, paperi- tai selluloosamassaa, kutsutaan retentioksi. On taloudellisesti edullista, että märkäviira pidättää mahdollisimman suuren osan sen pinnalle ruiskutetusta massasta. Liiallinen pidättäminen voi lisätä paperin pienimittakaavaista neliömassan vaihtelua eli formaatiota.
Märkäviiran tai märkäviirojen jälkeen paperi, kartonki tai selluloosa kulkee viiraosalta märkäpäästä puristinosalle, missä telojen välissä märkäpään lopussa kuiva-ainepitoisuudeltaan noin 20-prosenttinen paperi, kartonki tai selluloosa kuivuu lisää kuiva-ainepitoisuudeltaan noin 55-prosenttiseksi, minkä jälkeen paperirata jatkaa kuivatusosalle, missä sen kuiva-ainepitoisuus nousee yli 90 prosenttiin.
Perälaatikon ja viiraosan muodostaman kartonki-, paperi- tai selluloosankuivauskoneen märkäpään jälkeen paperi ei varsinaisesti enää muodostu, vaan ainoastaan kuivaa. Puristinosan ja kuivatusosan muodostamassa kuivassa päässä voidaan paperiin lisätä tärkkelystä tai muita aineita liimapuristimella, mikä sijaitsee kuivatusosan kuivatusryhmien välissä kuivatusosan loppupäässä. Viimeisten kuivatusryhmien tehtävänä on poistaa se lisäkosteus, minkä liimapuristimessa pitkälle kuivaneeseen paperirataan muodostuu.
Nimitys märkäviira johtuu siitä, että aikaisemmin viirat oli tehty metallista ja siitä, että paperi- tai kartonkikoneessa tai selluloosankuivauskoneessa on myös kuivatusosalla viiroja, kuivatusviiroja. Mikäli käytetään käsitettä viira eikä yleensä ole sekaannuksen vaaraa, tarkoitetaan märkäviiraa.
Märkäviiran avoimuus mitataan kuutioina ilmaa neliömetrille sekunnissa. Mitä läpäisevämpi viira on, sitä avoimempi se on.
Paperinteossa on ryhdytty käyttämään hinnan vuoksi kaoliinia. Kaoliini kuluttaa polyesteriä enemmän kuin niin ikään täyteaineena käytetty kalsiumkarbonaatti, minkä vuoksi on pyritty myös märkäviiran mekaanista kestävyyttä parantamaan. Tämä on tehty lisäämällä paperiradan kulkusuunnan mukaisiin eli konesuuntaisiin lankoihin polyamidisia lankoja, joita saattaa olla joka toinen. Kovin runsaasti polyamidilankoja ei märkäviiraan voi lisätä, koska se tekee märkäviirasta epästabiilimman. Märkäviiran kulumista voidaan testata näytepaloista erilaisilla täyteaineyhdistelmillä laboratorio-oloissa. Samoin paperikoneen märkäosalla voidaan tehdä erilaisia kuitujen pidättämiskykyyn, retentioon liittyviä kokeilta.
Suomessa märkäviiroja valmistaa Valmet technologies-tulosyksikön Juankosken tehdas.
Aiheesta muualla

Märkäviirat. Web Archive. Tamfelt.
Hovin piiri

Hovin piiri voi tarkoittaa seuraavia Ruotsin piirejä:
Hovin piiri (Itä-Götanmaa), piiri Vadstenan kunnassa
Hovin piiri (Länsi-Götanmaa), piiri Herrljungan kunnassa
Hovin piiri (Skåne), piiri Båstadin kunnassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Hovs distrikt”, voi hakea sivunnimihaulla, laajalla sivunnimihaulla tai tekstihaulla.
Iina Vuorivirta

Iina Vuorivirta (s. 31. maaliskuuta 1988) on suomalainen muotoilija. Vuorivirta sai vuonna 2013 Design Forum Finlandin Vuoden nuori muotoilija -palkinnon. Hän on toiminut Ikean palveluksessa vuodesta 2015 lähtien ensimmäisenä suomalaisena yhtiön 14-henkisessä ydinsuunnittelijatiimissä.
Vuorivirta on opiskellut vuosina 2007–2010 Lahden muotoiluinsituutissa, 2010–2011 Tukholman Beckmanin muotoilukoulussa ja 2012–2014 Tukholman Konstfackissa.
Vuorivirran tunnetuimpiin tuotteisiin kuuluu pyöreä Vino-peili, jonka puolikkaat heijastavat valoa hieman eri kulmissa. Vino-peili oli mukana Artekin “Work in Progress” -myyntinäyttelyssä vuonna 2015.
Hovinen

Hovinen on suomalainen sukunimi, joka on muun muassa seuraavilla henkilöillä:
Miro Hovinen (s. 1992), jääkiekkopuolustaja, Seppo ja Ulla Hovisen poika
Niko Hovinen (s. 1988), jääkiekkomaalivahti, Seppo ja Ulla Hovisen poika
Safa Hovinen (s. 1987), graafinen suunnittelija ja toimitusjohtaja
Seppo Hovinen (s. 1951), keihäänheittäjä
Ulla Hovinen (o.s. Lundholm, s. 1957), kiekonheittäjä ja kuulantyöntäjä, Seppo Hovisen puoliso.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Milan Škriniar

Milan Škriniar Interin ottelussa heinäkuussa 2018.
Milan Škriniar (s. 11. helmikuuta 1995 Žiar nad Hronom) on slovakialainen jalkapalloilija, pelipaikaltaan keskuspuolustaja. Hän on pituudeltaan 188-senttimetrinen. Hän edustaa Ranskan Ligue 1:ssa pelaavaa Paris Saint-Germainia. Hän on pelannut Slovakian A-maajoukkueessa vuodesta 2016.
Seurajoukkueura

Škriniar nousi MŠK Žilinan junioreista edustusjoukkueeseen ensimmäisen kerran maaliskuussa 2012. Joukkue voitti tuolloin Slovakian-mestaruuden. Škriniar pelasi alkuvuoden 2013 lainalla Zlaté Moravcessa mutta muutoin hän edusti Žilinaa tammikuuhun 2016 saakka kunnes siirtyi Italiaan. Siellä Škriniar edusti 1,5 kautta Sampdoriaa ja nousi kaudella 2016–2017 vakiokokoonpanon pelaajaksi.
Škriniar siirtyi kesällä 2017 Interiin. Siellä hän ensimmäisellä kaudellaan pelasi joukkueensa kaikki 38 Serie A -ottelua avauskokoonpanossa ja teki liigassa neljä maalia, joista yhden entistä seuraansa Sampdoriaa vastaan. Toisella Interin-kaudellaan hän pelasi 35 liigaottelua avauskokoonpanossa. Kaudella 2019–2020 hän pelasi 32 Serie A -ottelua, joista 30 ottelua avauskokoonpanossa, ja oli poissa neljästä liigaottelusta varoitustilin täyttymisen aiheuttamien pelikieltojen vuoksi. Kaudella 2020–2021 hän voitti Serie A:n mestaruuden ja pelasi 32 liigaottelua, joista 31 ottelua avauskokoonpanossa. Hän teki Serie A:ssa kolme maalia: joulukuussa Hellas Veronaa, tammikuussa Romaa ja maaliskuussa Atalantaa vastaan. Kaudella 2021–2022 hän pelasi 35 Serie A -ottelua ja teki jälleen kolme maalia: elokuussa Genoaa, syyskuussa Bolognaa ja tammikuussa Laziota vastaan. Interin voittamassa Italian cupissa hän pelasi täyden ajan neljässä viimeisessä ottelussa. Kaudella 2022–2023 hän pelasi 21 Serie A -ottelua helmikuussa tulleiden vammojen pidettyä hänet loppukauden poissa kentiltä. Interin voittamassa Italian cupissa hän pelasi vain yhden ottelun. Mestarien liigassa hän pelasi viidellä kaudella yhteensä 31 ottelua ja Eurooppa-liigassa kahdella kaudella neljä ottelua. Hän teki Mestarien liigassa maalin marraskuussa 2021 moldovalaista Sheriff Tiraspolia vastaan.
Heinäkuussa 2023 Škriniar teki sopimuksen pariisilaisseura Paris Saint-Germainin kanssa vuoden 2028 kesään asti. Hänestä tuli ensimmäinen seurassa pelannut slovakialainen. Hän pelasi kaudella 2023–2024 Ligue 1:ssä 24 ottelua oltuaan tammi-maaliskuussa pari kuukautta sivussa nilkkavamman vuoksi. Mestarien liigassa hän pelasi kaikki kuusi alkulohko-ottelua ja teki marraskuussa maalin vierasottelussa AC Milania vastaan.
Maajoukkueura

Škriniar on pelannut Slovakian eri nuorisomaajoukkueissa, muun muassa alle 21-vuotiaiden EM-kilpailuissa 2017. Slovakian A-maajoukkueessa hän pelasi ensimmäisen kerran toukokuussa 2016 ystävyysottelussa Georgiaa vastaan. Samana kesänä hän pelasi EM-kilpailuissa kaksi ottelua, joista tappiollisessa neljännesvälieräottelussa Saksaa vastaan täydet 90 minuuttia. Kesällä 2021 käydyissä EM-kilpailuissa hän pelasi täyden ajan Slovakian kaikissa kolmessa ottelussa ja teki 2–1-voittomaalin ensimmäisessä ottelussa Puolaa vastaan.
Škriniar on huhtikuun 2024 loppuun mennessä pelannut 66 A-maaottelua, joista 62 ottelua avauskokoonpanossa. Maaleja hän on maaotteluissaan tehnyt kolme: maaliskuussa 2021 MM-karsintaotteluissa Maltaa ja Venäjää vastaan sekä kesäkuussa 2021 EM-kilpailujen alkulohko-ottelussa Puolaa vastaan.
Miyazaki (kaupunki)

| Miyazaki (宮崎市) |
| --- | --- |
 Miyazakin keskustaa
 lippu:  Symboli
 Miyazakin sijainti Miyazakin prefektuurissa
 Miyazaki
 Koordinaatit: 31°54′27.8″N, 131°25′12.7″E 
Valtio:  Japani
Alue:  Kyūshū
Prefektuuri:  Miyazaki
Pinta-ala:  
 – Kokonaispinta-ala:  643,67 km²
Väkiluku (2017):  403 225
 – Väestötiheys:  626,4 as./km²
Symbolit:  
 – Kukka:  Iris ensata var. ensata
 – Puu:  Kamferipuu
 – Kukkiva puu:  Kamelia
Aikavyöhyke:  UTC+9
 
 www.city.miyazaki.miyazaki.jp 
Infobox OKVirheellinen NIMI-arvo: 
Miyazaki (jap. 宮崎市, Miyazaki-shi) on Japanin Miyazakin prefektuurin pääkaupunki Kyūshūn saaren kaakkoisosassa. Se sijaitsee Tyynenmeren rannikolla Ōyodojoen suulla Kagoshiman koillispuolella. Kaupungissa 403 225 asukasta (vuonna 2017) ja sen pinta-ala on 643,67 neliökilometriä. Miyazaki on nimitetty yhdeksi Japanin ydinkaupungeista.
Miyazaki sai kaupunkioikeudet vuonna 1924 kuntaliitoksen myötä. Silloin siellä oli noin 40 000 asukasta. Kuroshio-merivirta tuo Miyazakiin miellyttävän lämpimän ilmaston, ja kaupunki tunnetaankin merenrannan lomakohteena lomakeskuksineen. Kaupungin luonnonnähtävyyksiin kuuluu esimerkiksi Aoshiman saari. Miyazakia palvelevat JR Kyūshūn Nippō-päälinja, Nichinan-linja ja Miyazakin lentokenttälinja.
Aiheesta muualla

Kuvia tai muita tiedostoja aiheesta Miyazaki Wikimedia Commonsissa
Kaupungin internetsivut (japaniksi)
Miss Me

| ”Miss Me” Mohombi ft>  Nelly |
| --- | --- | --- |

Singlen tiedot
 Albumilta: MoveMeant
 Julkaistu: 28. lokakuuta 2010
 Tekijä(t): Nadir Khayat, AJ Junior, Cornel Haynes, Ilya Salmanzadeh, Mohombi
 Tuottaja(t): RedOne, KNOCDOWN
 Tyylilaji: soca, dancehall, reggae fusion
 Kesto: 03.44
 Levy-yhtiö: Island
Mohombin muut singlet
| ”Bumpy Ride” 2010 | ””Miss Me”” 2010 | ”Dirty Situation” 2010 |
Miss Me on ruotsalais-kongolialais laulaja-lauluntekijä Mohombin kappale hänen ensimmäiseltä, MoveMeant-studioalbumilta. Kappaleella duetoi myös Nelly. Kappale julkaistiin singlenä 28. lokakuuta 2010 ja sen ovat sanoittaneet RedOne, AJ Junior, Mohombi, Ilya S., ja Cornell Haynes Jr. sekä tuottanut RedOne. Kappaleen toistaiseksi ainoaksi listasaavutukseksi on jäänyt Britannian singlelistan 66. sija.
Kappaleet

Digital Download
1. "Miss Me" (feat. Nelly) - 3:21
2. "Miss Me" (Future Freakz Remix) - 5:49
3. "Miss Me" (Wizzy Wow Remix) - 3:09
4. "Miss Me" (Future Freakz Edit) - 2:46
Listasijoitukset

| Listat (2010) | Sija |
| --- | --- |
Britannia (Britannian singlelista): 66
Monacon Grand Prix 2018

|  Monacon Grand Prix 2018  |
| --- | --- |
 6. osakilpailu 21 osakilpailusta kaudella 2018. 

Päivämäärä:  27. toukokuuta 2018
Rata:  Circuit de Monaco
Sijainti:  Monaco
Ratatyyppi:  Katurata
Radan pituus:  3,337 km
Kilpailun pituus:  78 kierrosta, 260,286 km
Sää:   Pilvinen
Paalupaikka
Kuljettaja:   Daniel Ricciardo   (Red Bull Racing)
Paaluaika:  1.10,810
Palkintokoroke
Voittaja:   Daniel Ricciardo   (Red Bull Racing)
Toinen:   Sebastian Vettel   (Ferrari)
Kolmas:   Lewis Hamilton   (Mercedes)
Nopein kierros
Kuljettaja:   Max Verstappen   (Red Bull Racing)
Kierrosaika:  1.14,260 (kierroksella 60)
Monacon Grand Prix 2018 (virallisesti Formula 1 Grand Prix de Monaco 2018) oli Formula 1 -kauden 2018 kuudes osakilpailu, joka ajettiin 27. toukokuuta Monacon katuradalla Monacossa.
Viikonlopun aikataulu ja sää

| Päivä | Aikataulu> Paik. | Aikataulu>  | Sessio | Sää | Ilma | Rata | Kosteus |
| --- | --- | --- | --- | --- | --- | --- | --- |
| 24. toukokuuta | 11:00–12:30 | 12:00–13:30 | 1. vapaat harjoitukset |  Pilvinen | 21 °C | 32–36 °C | 71–73 % |
| 24. toukokuuta | 15:00–16:30 | 16:00–17:30 | 2. vapaat harjoitukset |  Puolipilvinen | 22–23 °C | 36–38 °C | 65–70 % |
| 26. toukokuuta | 12:00–13:00 | 13:00–14:00 | 3. vapaat harjoitukset |  Aurinkoinen | 23–25 °C | 41–44 °C | 53–62 % |
| 26. toukokuuta | 15:00–16:00 | 16:00–17:00 | Aika-ajot |  Aurinkoinen | 25–26 °C | 47–49 °C | 49–50 % |
| 27. toukokuuta | 15:10–17:10 | 16:10–18:10 | Kilpailu |  Pilvinen | 25–27 °C | 33–35 °C | 44–57 % |
Lähde:
Tulokset > Aika-ajot

| Sija | Nro | Kuljettaja | Talli | Osioiden ajat> 1. osio | Osioiden ajat> 2. osio | Osioiden ajat> 3. osio | Lähtöruutu |
| --- | --- | --- | --- | --- | --- | --- | --- |
| 1 | 3 |  Daniel Ricciardo | Red Bull Racing-TAG Heuer | 1.12,013 | 1.11,278 | 1.10,810 | 1 |
| 2 | 5 |  Sebastian Vettel | Ferrari | 1.12,415 | 1.11,518 | 1.11,039 | 2 |
| 3 | 44 |  Lewis Hamilton | Mercedes | 1.12,460 | 1.11,584 | 1.11,232 | 3 |
| 4 | 7 |  Kimi Räikkönen | Ferrari | 1.12,639 | 1.11,391 | 1.11,266 | 4 |
| 5 | 77 |  Valtteri Bottas | Mercedes | 1.12,434 | 1.12,002 | 1.11,441 | 5 |
| 6 | 31 |  Esteban Ocon | Force India-Mercedes | 1.13,028 | 1.12,188 | 1.12,061 | 6 |
| 7 | 14 |  Fernando Alonso | McLaren-Renault | 1.12,657 | 1.12,269 | 1.12,110 | 7 |
| 8 | 55 |  Carlos Sainz | Renault | 1.12,950 | 1.12,286 | 1.12,130 | 8 |
| 9 | 11 |  Sergio Pérez | Force India-Mercedes | 1.12,848 | 1.12,194 | 1.12,154 | 9 |
| 10 | 10 |  Pierre Gasly | Scuderia Toro Rosso-Honda | 1.12,941 | 1.12,313 | 1.12,221 | 10 |
| 11 | 27 |  Nico Hülkenberg | Renault | 1.13,065 | 1.12,411 |  | 11 |
| 12 | 2 |  Stoffel Vandoorne | McLaren-Renault | 1.12,463 | 1.12,440 |  | 12 |
| 13 | 35 |  Sergei Sirotkin | Williams-Mercedes | 1.12,706 | 1.12,521 |  | 13 |
| 14 | 16 |  Charles Leclerc | Sauber-Ferrari | 1.12,829 | 1.12,714 |  | 14 |
| 15 | 8 |  Romain Grosjean | Haas-Ferrari | 1.12,930 | 1.12,728 |  | 18 |
| 16 | 28 |  Brendon Hartley | Scuderia Toro Rosso-Honda | 1.13,179 |  |  | 15 |
| 17 | 9 |  Marcus Ericsson | Sauber-Ferrari | 1.13,265 |  |  | 16 |
| 18 | 18 |  Lance Stroll | Williams-Mercedes | 1.13,323 |  |  | 17 |
| 19 | 20 |  Kevin Magnussen | Haas-Ferrari | 1.13,393 |  |  | 19 |
| 20 | 33 |  Max Verstappen | Red Bull Racing-TAG Heuer | Ei aikaa |  |  | 20 |
107 % aika: 1.17,053
Lähde:
Tulokset > Kilpailu

| Sija | Nro | Kuljettaja | Valmistaja | Kierrokset | Aika/Keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1. | 3 |  Daniel Ricciardo | Red Bull Racing-TAG Heuer | 78 | 1:42.54,807 | 1 | 25 |
| 2. | 5 |  Sebastian Vettel | Ferrari | 78 | +7,336 | 2 | 18 |
| 3. | 44 |  Lewis Hamilton | Mercedes | 78 | +17,013 | 3 | 15 |
| 4. | 7 |  Kimi Räikkönen | Ferrari | 78 | +18,127 | 4 | 12 |
| 5. | 77 |  Valtteri Bottas | Mercedes | 78 | +18,822 | 5 | 10 |
| 6. | 31 |  Esteban Ocon | Force India-Mercedes | 78 | +23,667 | 6 | 8 |
| 7. | 10 |  Pierre Gasly | Scuderia Toro Rosso-Honda | 78 | +24,331 | 10 | 6 |
| 8. | 27 |  Nico Hülkenberg | Renault | 78 | +24,839 | 11 | 4 |
| 9. | 33 |  Max Verstappen | Red Bull Racing-TAG Heuer | 78 | +25,317 | 20 | 2 |
| 10. | 55 |  Carlos Sainz | Renault | 78 | +1.09,013 | 8 | 1 |
| 11. | 9 |  Marcus Ericsson | Sauber-Ferrari | 78 | +1.09,864 | 16 |  |
| 12. | 11 |  Sergio Pérez | Force India-Mercedes | 78 | +1.10,461 | 9 |  |
| 13. | 20 |  Kevin Magnussen | Haas-Ferrari | 78 | +1.14,823 | 19 |  |
| 14. | 2 |  Stoffel Vandoorne | McLaren-Renault | 77 | +1 kierros | 12 |  |
| 15. | 8 |  Romain Grosjean | Haas-Ferrari | 77 | +1 kierros | 18 |  |
| 16. | 35 |  Sergei Sirotkin | Williams-Mercedes | 77 | +1 kierros | 13 |  |
| 17. | 18 |  Lance Stroll | Williams-Mercedes | 76 | +2 kierrosta | 17 |  |
| 18.† | 16 |  Charles Leclerc | Sauber-Ferrari | 70 | Kolari (Hartley) | 14 |  |
| 19.† | 28 |  Brendon Hartley | Scuderia Toro Rosso-Honda | 70 | Kolari (Leclerc) | 15 |  |
| Kesk. | 14 |  Fernando Alonso | McLaren-Renault | 52 | Vaihdelaatikko | 7 |  |
Lähde:
Brendon Hartley sijoittui alun perin Charles Leclercin edelle, mutta Hartley sai viiden sekunnin aikarangaistuksen ajettuaan varikolla ylinopeutta.
Sijoitukset kilpailun jälkeen

Huom!: Vain viiden parhaan sijoitukset sisällytetty.
Mommilan veriteot

Maanviljelysneuvos Alfred Kordelin.
Jokioisten kartanon isännöitsijä Paul Pettersson.
Mommilan veriteot (myös Mommilan kahakka) tapahtuivat 7. marraskuuta 1917 Lammin kuntaan tuolloin kuuluneen Mommilan kartanon ja Hausjärven kuntaan kuuluneen Mommilan asemakylän välisellä maantiellä. Kahakka tunnettiin aikoinaan myös nimellä Mommilan kapina. Kartanosta aseita etsineet venäläiset matruusit joutuivat taisteluun Lahden suojeluskunnan kanssa ja surmasivat maanviljelysneuvos Alfred Kordelinin.
Kordelin oli Suomen suurin yksityinen maanomistaja ja yksi maan rikkaimmista miehistä. Hän omisti muun muassa Mommilan ja Jokioisten kartanot. Surmansa sai myös muun muassa Jokioisten kartanon isännöitsijä Paul Pettersson sekä Lahden suojeluskuntalaisia. Vajaata kuukautta myöhemmin Suomi julistautui itsenäiseksi ja heti seuraavan vuoden tammikuussa punaiset aloittivat sisällissodan.
Mommilan veriteot tapahtuivat samana päivänä kuin lokakuun vallankumous Pietarissa.
Tapahtumat Mommilan kartanolla

Marraskuun 5. päivänä 1917 Mommilan kartanoon oli saapunut 18 juhlavierasta viettämään seuraavana päivänä olevaa Alfred Kordelinin 49-vuotissyntymäpäivää.
Tapahtumat Mommilan kartanolla > 6. marraskuuta

Noin puoli kolmen aikaan iltapäivällä 6. marraskuuta kartanoon saapui Kordelinin lakimies, tuomari Risto Ryti vaimonsa Gerdan kanssa. Kello kolmelta iltapäivällä soi puhelin, Alfred Kordelin viipyi puhelimessa kauan. Puhelun päätyttyä Kordelin ilmoitti juhlavieraille pastori Toivo Kukkosen ilmoittaneen, että Mommilan pysäkille oli äskettäin saapunut suuri joukko vahvasti aseistautuneita venäläisiä matruuseja. Paikkakunnalla liikkuneiden tietojen perusteella oletettiin matruusien olevan tulossa Mommilaan vangitsemaan ja ryöstämään.
Illalla 6. marraskuuta 1917 Kordelin soitti Lahden suojeluskuntapäällikölle Johan Kempille ja Riihimäen suojeluskunnalle ja kertoi Mommilan rautatieasemalle tulleesta matruusipukuisesta joukosta ja ilmoitti tarvitsevansa turvamiehistöä. Lahden suojeluskunta lähetti kuusi aseistettua yksityisetsivää Kordelin turvaksi kartanolle, miehet saapuivat paikalle iltakymmeneltä. Kahdella heistä oli aseistuksena Winchester-kiväärit, yhdellä venäläinen sotilaskivääri ja kahden aseistuksena olivat itävaltalaiset sotilaskiväärit, muutamilla oli lisäksi taskuaseita. Suojeluskuntalaisten johtajana oli Gustav Adolf Koskela.
Lahden suojeluskunta oli jatkuvassa puhelinyhteydessä Mommilan kartanoon 6. ja 7. päivän välisenä yönä. Seitsemännen päivän aamuna puhelinyhteys kartanoon katkesi noin 7 aikoihin ja Lahden suojeluskuntapäällikkö Kemp kutsui suojeluskuntalaiset Lahden kaupungintaloon kello 9. Ylimääräinen juna vei 34 lahtelaista suojeluskuntalaista Mommilan asemalle.
Tapahtumat Mommilan kartanolla > 7. marraskuuta

Seuraavana aamuna 7. marraskuuta kello 10 vieras auto ajoi kartanon pihaan ja autosta astui ulos viisi venäläistä matruusia. Tämän jälkeen pihaan marssi vielä 26 vahvasti aseistettua venäläistä matruusia.
Alfred Kordelin päätti, ettei venäläisiä matruuseja vastusteta aseellisesti näiden suuren ylivoiman vuoksi, ja tästä syystä Lahden suojeluskuntalaiset kätkivät aseensa taloon. Matruusit piirittivät päärakennuksen. Heitä johti matruusin asuun pukeutunut suomalainen pirtutrokari Johan Skott. Ensin osa heistä meni kartanon isännöitsijän Anton Forsselin talolle, josta he iskivät ovet säpäleiksi, ryöstivät kaiken ryöstämisen arvoisen ja rikkoivat kaiken muun. Tämän jälkeen he palasivat päärakennukselle, iskivät kiväärin perillä lukitsemattoman oven säpäleiksi ja astuivat sisään pistimet ojossa.
Kordelin kysyi matruuseilta kohteliaasti, ketä he etsivät, muttei saanut vastausta. Sen jälkeen Kordelin pyysi vieraita kohteliaasti istumaan. Hetken päästä Allên soitti flyygeliä ja syntymäpäivävieraat alkoivat tanssia. Tämä hämmästytti matruuseja. Kordelin tarjosi vieraille ruokaa, jota oli katettuna runsaasti ruokapöytiin. Matruusit kieltäytyivät, koska pelkäsivät ruuan olevan myrkytettyä.
Tämän jälkeen kartanon pihamaalla kävellyt matruusijoukon johtaja Johan Skott sai kuulla Mommilasta tulleen lähettinaisen ja renki Kalle Lindbergin tuoman varoituksen lähestyvistä suojeluskuntalaisista, joita viestintuojat kertoivat olleen kirkonmäen täydeltä. Skott ja joukko matruuseja kiiruhti kirkonmäelle, muiden jäädessä kartanolle. Kirkonmäeltä ei löytynyt suojeluskuntalaisia, joten Skott ja matruusit palasivat takaisin.
Johan Skott ja matruusit menivät päärakennukseen. Skott uhkasi Nagant-revolverilla salin perällä korituolissa istuvaa Alfred Kordelinia, huutaen ja sanoen häntä '’saatanan lahtariksi’’. Skott raivosi ja kirosi. Suoritettiin juhlavieraiden ruumiintarkastus ja matruusit komennettiin tekemään kotietsintä. Kesken etsinnän Kordelinin työhuoneessa soi puhelin. Se pelästytti matruuseja, jotka olivat aikaisemmin katkaisseet kaikki puhelinlangat ja kaataneet puhelintolpat. Etsintöjen aikana matruusit löysivät pari kivääriä ja pari revolveria. Tämän jälkeen he rikkoivat ja repivät kaiken, viilsivät rikki huonekalujen päälliset ja iskivät arvokkaat taide-esineet säpäleiksi.